**OBRAZLOŽENJE IZVRŠENJA FINANCIJSKOG PLANA HRVATSKIH VODA ZA PRVO POLUGODIŠTE 2025. GODINE**

**UVOD**

U razdoblju siječanj - lipanj 2025. godine ukupni prihodi ostvareni su iznosom od  316.725.085,92 EUR od čega su prihodi poslovanja (šifra 6) ostvareni u iznosu od 316.721.748,86 EUR odnosno 99,99% ukupnih prihoda, a prihodi od prodaje nefinancijske imovine (šifra 7) iznosom od 3.337,06 EUR.

**PRIHODI**

|  |  |  |  |  |  |
| --- | --- | --- | --- | --- | --- |
| **BROJČANA OZNAKA I NAZIV** | **OSTVARENJE 1.-6. 2024.** | **PLAN 2025.** | **OSTVARENJE 1.-6. 2025.** | **INDEKS** | **INDEKS** |
| 1 | 2 | 3 | 4 | 5=4/2 | 6=4/3 |
| 6 PRIHODI POSLOVANJA | 262.965.859 | 990.766.992 | 316.721.749 | 120,4 | 32,0 |
| 7 PRIHODI OD PRODAJE NEFINANCIJSKE IMOVINE | 7.626 | 1.040.873 | 3.337 | 43,8 | 0,3 |
| **UKUPNI PRIHODI** | **262.973.485** | **991.807.865** | **316.725.086** | **120,4** | **31,9** |

U strukturi ukupnih prihoda, prihodi po posebnim propisima – prihodi od vodnog gospodarstva čine udio od 36,53%, prihodi od kapitalnih i tekućih pomoći iz Državnog proračuna, te tekućih i kapitalnih pomoći temeljem prijenosa EU sredstava - Državni proračun 56,70%, a svi ostali 6,77%. Ukupni prihodi u prvom polugodištu 2025. godine iznose 316.725.085,92 EUR, veći su za 53.751.600,63 EUR, 20,44% više nego u istom razdoblju prošle godine kada su iznosili 262.973.485,29 EUR. Izvršenje prihoda u odnosu na plan 2025. godine iznosi 31,93%, manje nego izvršenje prihoda u istom razdoblju prošle godine kada je iznosilo 33,15% u odnosu na plan. Razlika pada je u sklopu prihoda po posebnim propisima – prihoda vodnog gospodarstva 12.363.874,78 EUR manje, skoro 10% u odnosu na prošlu godinu. Razlog smanjenja visine vodnih naknada su definirani Uredbom o izmjenama i dopuni Uredbe o visini naknade za zaštitu voda (NN 33/2024), stupila na snagu 1. srpnja 2024., Uredbom o izmjeni Uredbe o izmjenama Uredbe o visini naknade za korištenje voda (NN 33/2024), stupila na snagu 1. srpnja 2024., Zakonom o izmjenama i dopuni Zakona o financiranju vodnoga gospodarstva (NN 36/2024) čime se ukida naknada vodnog doprinosa, stupio na snagu 1. srpnja 2024. godine.

**Prihodi poslovanja (šifra 6)** ostvareni su u ukupnom iznosu 316.721.748,86 EUR, 20,44% više nego prošle godine u istom razdoblju, prvenstveno u dijelu kapitalnih pomoći temeljem prijenosa EU sredstava i kapitalnih donacija (vlastito učešće jedinica lokalne samouprave/ javnih isporučitelja vodnih usluga), zbog povećane realizacije na kapitalnim aktivnostima sufinanciranim bespovratnim sredstvima iz EU fondova.

**Pomoći iz inozemstva i od subjekata unutar općeg proračuna (šifra 63)**ostvareni su u ukupnom iznosu od 182.010.466,51 EUR, 41,08% više u odnosu na isto razdoblje prošle godine i odnose se na:

Pomoći od međunarodnih organizacija te institucija i tijela EU (šifra 632) ostvarene su iznosom od 209.003,90 EUR, a odnose se na Interreg programe prekogranične suradnje (Danube Sediment, Danube Water Balance, Retfor i Tethys).

Pomoći proračunu iz drugih proračuna (šifra 633) ostvarene su iznosom od 36.892.195,05 EUR, 39,07% manje u odnosu na isto razdoblje prošle godine. Sastoje se od kapitalnih pomoći iz Državnog proračuna – 34.667.284,56 EUR povučenih s razdjela Ministarstva zaštite okoliša i zelene tranzicije kroz učešće državnog proračuna (NPOO projekti 3.862.603,80 EUR,  projekti vodnokomunalne infrastrukture 27.973.363,25 EUR, VFO projekti  2.351.160,29 EUR, projekti sanacije klizišta 116.017,85 EUR, projekti zaštite voda 125.869,37 EUR i projekti navodnjavanja 238.270,00 EUR), i iz kapitalnih pomoći proračunu iz proračuna lokalne i regionalne samouprave 2.224.910,49 EUR, a odnose se na učešće u sufinanciranju EU projekata – lokalna komponenta.

Pomoći temeljem prijenosa EU sredstava (šifra 638) ostvarene su iznosom od 144.909.267,56 EUR, 111,66% više u odnosu na isto razdoblje prošle godine.  Tekuće pomoći temeljem prijenosa EU sredstava iznose 268.871,29 EUR, manje u odnosu na isto razdoblje prošle godine, a odnose se na Mehanizam za oporavak i otpornost NPOO – za projekte obrane od poplava s razdjela Ministarstva zaštite okoliša i zelene tranzicije u iznosu 240.723,99 EUR i tehničku pomoć s razdjela Ministarstva regionalnog razvoja i fondova EU u iznosu 28.147,30 EUR.  Kapitalne pomoći temeljem prijenosa EU sredstava u ukupnom iznosu od 144.640.396,27 EUR, 124,43% više nego u istom razdoblju prošle godine, sastoje se od bespovratnih EU sredstava putem državnog proračuna sa razdjela Ministarstva zaštite okoliša i zelene tranzicije i to: za projekte NPOO – vodnokomunalne infrastrukture (94.515.647,52 EUR), projekte NPOO – obrane od poplava (15.409.634,14 EUR) i projekte VFO – vodnokomunalne infrastrukture (34.715.114,61 EUR).

**Prihodi od imovine (šifra 64)** ostvareni su u ukupnom iznosu 331.183,86 EUR, 6,60% više u odnosu na isto razdoblje prošle godine. Prihodi od financijske imovine (šifra 641) u iznosu 87.940,70 EUR, manje u odnosu na isto razdoblje prošle godine. Sastoje se od kamata na oročena sredstva, prihoda od zateznih kamata s osnove vodnih naknada i ostalih prihoda (kamata na obročnu otplatu vodnog doprinosa). Prihodi od nefinancijske imovine (šifra 642) u iznosu 243.243,16 EUR, 70,44% više u odnosu na isto razdoblje prošle godine. Sastoje se od prihoda od zakupa i najma vodnog dobra, te prihoda od iznajmljivanja stambenih i poslovnih prostora.

**Prihodi od upravnih i administrativnih pristojbi, pristojbi po posebnim propisima i naknada (šifra 65)** ostvareni su u ukupnom iznosu od 116.962.457,60 EUR, 9,09% manje u odnosu na isto razdoblje prošle godine. Prihodi od vodnog gospodarstva (šifra 6522) - izvorni prihodi Hrvatskih voda ostvareni su u iznosu 115.711.593,07 EUR. Odnose se na prihode od namjenskih vodnih naknada utvrđenih Zakonom o financiranju vodnog gospodarstva (NN 153/09, 90/11, 56/13, 154/14, 119/15, 120/16, 127/17, 66/19, 36/24); naknada za uređenje voda, naknada za korištenje voda, vodni doprinos i naknadu za zaštitu voda. Ostali nespomenuti prihodi (šifra 6526) ostvareni su u iznosu od 1.250.864,53 EUR, a odnose se na refundacije s osnova naplate troškova ovrha putem odvjetnika, refundacije troškova programa iz ranijih godina i po konačnim obračunima radova.

**Prihodi od prodaje proizvoda i roba te pruženih usluga, prihodi od donacija (šifra 66)** ostvareni su u ukupnom iznosu od 17.417.640,89 EUR, 249,30% više u odnosu na isto razdoblje prošle godine. Prihod od prodaje proizvoda i robe te pruženih usluga (šifra 661) ostvaren je u iznosu od 61.583,34 EUR, na istoj razini u odnosu na isto razdoblje prošle godine. Donacije od pravnih i fizičkih osoba izvan općeg proračuna (šifra 663) ostvarene su iznosom od 17.356.057,55 EUR, 252,47% više u odnosu na isto razdoblje prošle godine. Odnose se na zajedničke aktivnosti sa HEP proizvodnjom d.o.o. u zaštiti od štetnog djelovanja voda u iznosu 693.078,04 EUR te kapitalne donacije sredstava učešća trgovačkih društava 7.514.841,73  EUR i javih isporučitelja vodnih usluga 9.148.137,78 EUR za projekte vodnokomunalne infrastrukture sufinancirane bespovratnim sredstvima EU.

**RASHODI**

|  |  |  |  |  |  |
| --- | --- | --- | --- | --- | --- |
| **BROJČANA OZNAKA I NAZIV** | **IZVRŠENJE 1.-6. 2024.** | **PLAN 2025.** | **IZVRŠENJE 1.-6. 2025.** | **INDEKS** | **INDEKS** |
| 1 | 2 | 3 | 4 | 5=4/2 | 6=4/3 |
| 3 RASHODI POSLOVANJA | 221.942.127 | 961.438.506 | 301.320.861 | 135,8 | 31,3 |
| 4 RASHODI ZA NABAVU NEFINANCIJSKE IMOVINE | 41.733.221 | 114.424.345 | 35.507.068 | 85,1 | 31,0 |
| **UKUPNI RASHODI** | **263.675.348** | **1.075.862.851** | **336.827.930** | **127,7** | **31,3** |

U razdoblju siječanj - lipanj 2025. godine ukupni rashodi ostvareni su iznosom od  336.827.929,72 EUR od čega su rashodi  poslovanja (šifra 3) ostvareni u iznosu od 301.320.861,43 EUR, 35,77% više u odnosu na isto razdoblje prošle godine, a rashodi za nabavu nefinancijske imovine (šifra 4) iznosom od 35.507.068,29 EUR, 14,92% manje u odnosu na isto razdoblje prošle godine. U okviru rashoda ostvareni su rashodi kako slijedi:

**Rashodi za zaposlene**(šifra 31) iznose 17.305.646,97 EUR, a odnose se na plaće, ostale rashode za zaposlene (neoporezive naknade: jubilarne nagrade, uskrsnica, naknade za odlazak u mirovinu, naknade za bolest, invalidnost i smrtni slučaj, potpore za novorođenu djecu, regres za godišnji odmor), te doprinose na plaću.

**Materijalni rashodi** (šifra 32)iznose 68.443.054,24 EUR, a odnose se na naknade troškova zaposlenima, rashode za materijal i energiju, rashode za usluge i ostale nespomenute rashode poslovanja. Najznačajniji iznos ostvaren je u okviru rashoda za usluge (šifra 323) 65.151.650,64 EUR koji iznos se odnosi najvećim dijelom  na rashode za usluge tekućeg i investicijskog održavanje (šifra 3232) – 51.850.900,60 EUR; za preventivnu, redovnu i izvanrednu obranu od poplava na vodnim područjima za redovno održavanje i obnavljanje vodotoka, vodnih građevina i vodnoga dobra te održavanje i obnavljanje detaljnih melioracijskih građevina za odvodnju i navodnjavanje (51.710.534,06 EUR) i za tekuće i investicijsko održavanje poslovnih prostora, postrojenja i opreme, prijevoznih sredstava (140.366,54 EUR). U okviru ovih rashoda nalaze se i rashodi za ostale usluge (šifra 3239) ostvareni iznosom od 8.976.987,18 EUR, a iste se prvenstveno odnose na rashode za tehničke poslove od općeg interesa za upravljanje vodama (praćenje stanja voda, istražne radove, planske dokumente, idejna rješenja, studije utjecaja na okoliš, ocjene prihvatljivosti zahvata za prirodu, projekata s međunarodnim sufinanciranjem i ostalo) ostvarene iznosom 1.170.235,91 EUR i izdatke za obračun i naplatu naknada ostvarene iznosom 7.295.416,10 EUR (zakonska obaveza plaćanja naknade od 5% za usluge obračuna i naplate naknade za zaštitu i korištenje voda pravnim osobama koje obavljaju vodoopskrbnu djelatnost i 10% pravnim osobama, odnosno jedinicama lokalne samouprave koje obavljaju poslove utvrđivanja i naplate komunalne naknade i uz to naplaćuju i naknadu za uređenje voda), i ostalo ostvareno iznosom od 511.335,17 EUR (usluge uređenja prostora, usluge pri registraciji vozila, usluge čišćenja i pranja, usluge čuvanja imovine i sl.).

**Financijski rashodi** (šifra 34) iznose 3.815.573,72 EUR, 37,92% više u odnosu na isto razdoblje prošle godine prvenstveno zbog obveza za kamate koje dolaze na naplatu po kreditima domaćih banaka. Financijski rashodi odnose se na kamate po kreditima domaćih banaka i ostale rashode (bankarske usluge i platni promet, tečajne razlike i zatezne kamate).

**Subvencije** (šifra 35) iznose 70.139,59 EUR, 33,33% manje u odnosu na isto razdoblje prošle godine. Odnose se na subvencije trgovačkim društvima u javnom sektoru (Ličke Vode d.o.o. Korenica - sufinanciranje mobilnog uređaja za pročišćavanje otpadnih voda u NP Plitvička jezera).

**Pomoći dane u inozemstvo i unutar općeg proračuna** (šifra 36)iznose 7.070.765,90 EUR, 33,62% više u odnosu na isto razdoblje prošle godine. Odnose se na tekuće pomoći unutar općeg proračuna (šifra 3631) kao tekuće pomoći državnom proračunu Institutu za vode Josip Juraj Strossmayer u iznosu 6.154.408,00 EUR i kapitalne pomoći unutar općeg proračuna u iznosu 853.564,92 EUR (projekti navodnjavanja, sanacija klizišta, zaštite od štetnog djelovanja voda).

Pomoći temeljem prijenosa EU sredstava (368) u iznosu 62.792,98 EUR sastoje se od pomoći proračunskim korisnicima državnog proračuna temeljem prijenosa EU sredstava (projekti štetnog djelovanja voda i programi EU fondova).

**Ostali rashodi** (šifra 38) iznose 204.615.681,01 EUR, 57,15% više u odnosu na isto razdoblje prošle godine. Odnose se na tekuće donacije i kapitalne pomoći.

Najznačajniji iznos u okviru ovih rashoda predstavljaju kapitalne pomoći (šifra 386) ostvarene iznosom od 204.615.141,01 EUR, 57,17% više u odnosu na isto razdoblje prošle godine. Odnose se na kapitalne pomoći trgovačkim društvima u javnom sektoru (šifra 3861) – 76.300.816,74 EUR i na Kapitalne pomoći iz EU sredstava (šifra 3864) – 128.314.324,27 EUR (u okviru programa investicijskih aktivnosti – Ulaganja u obnovu i razvitak vodoopskrbe u iznosu 43.884.688,22 EUR, Ulaganja u objekte zaštite voda i mora od zagađivanja u iznosu 27.317.339,39 EUR i projekata iz EU fondova u iznosu 57.112.296,66 EUR).

**Rashodi za nabavu nefinancijske imovine** (šifra 4) ostvareni su u iznosu od 35.507.068,29 EUR, 14,92% manje nego u istom razdoblju prošle godine. Odnose se na rashode za nabavu neproizvedene dugotrajne imovine (zemljišta), rashoda za nabavu proizvedene dugotrajne imovine (građevinski i poslovni objekti, objekti navodnjavanja), uredske opreme i namještaja, telekomunikacijske opreme, uređaja za posebne namjene u opreme za obranu od poplava, ulaganja u računalne programe i objekte obrane od poplava.

**RAČUN FINANCIRANJA**

**Račun prihoda i rashoda**

|  |  |  |  |
| --- | --- | --- | --- |
| **BROJČANA OZNAKA I NAZIV** | **PLAN 2025.** | **OSTVARENJE/ IZVRŠENJE 1.-6. 2025.** | **INDEKS** |
| 1 | 2 | 3 | 4=3/2 |
| UKUPNI PRIHODI | 991.807.865 | 316.725.086 | 31,9 |
| UKUPNI RASHODI | 1.075.862.851 | 336.827.930 | 31,3 |
| **RAZLIKA - VIŠAK/MANJAK** | **-84.054.986** | **-20.102.844** | **23,9** |

**Račun financiranja**

|  |  |  |  |
| --- | --- | --- | --- |
| **BROJČANA OZNAKA I NAZIV** | **PLAN 2025.** | **OSTVARENJE/ IZVRŠENJE 1.-6. 2025.** | **INDEKS** |
| 1 | 2 | 3 | 4=3/2 |
| 8 PRIMICI OD FINANCIJSKE IMOVINE I ZADUŽIVANJA | 113.493.318 | 50.000.000 | 44,1 |
| 5 IZDACI ZA FINANCIJSKU IMOVINU I OTPLATE ZAJMOVA | 29.438.332 | 14.369.166 | 48,8 |
| **RAZLIKA PRIMITAKA I IZDATAKA** | **84.054.986** | **35.630.834** | **42,4** |
| PRIJENOS SREDSTAVA IZ PRETHODNE GODINE | 0 | 8.319.770 |  |
| PRIJENOS SREDSTAVA U SLJEDEĆE RAZDOBLJE | 0 | -23.847.760 |  |
| NETO FINANCIRANJE | 84.054.986 | 20.102.844 | 23,9 |
| **VIŠAK/MANJAK + NETO FINANCIRANJE** | **0** | **0** |  |

**Primici od zaduživanja** (šifra 8) ostvareni su u iznosu 50.000.000,00 EUR, 42,86% više nego prošle godine, a odnose se na zaduživanje kod tuzemnih kreditnih institucija izvan javnog sektora (Privredna banka Zagreb d.d.) sukladno potrebi osiguranja dodatnog izvora financiranja za pokriće rashoda sukladno Financijskom planu za 2025. godinu.

**Izdaci za financijsku imovinu i otplate zajmova** (šifra 5) ostvareni su u iznosu od 14.369.165,79 EUR, 4,83% manje u odnosu na isto razdoblje prošle godine. Odnose se na otplatu glavnice primljenih kredita i zajmova (šifra 54). Otplata glavnice HBOR kredita u iznosu 1.592.671,72 EUR, otplata glavnice kredita Erste & Steiermarkische bank d.d. Rijeka u iznosu 10.073.924,63 EUR, te otplate glavnice primljenih zajmova od državnog proračuna (CEB) u iznosu 2.702.569,44 EUR.

PRIJENOS SREDSTAVA

Hrvatske vode u 2025. godinu raspoređuju iznos od 8.319.769,93 EUR. Hrvatske vode na dan 30.6.2025. prenose 23.847.760,34 EUR u iduće razdoblje, a odnose se na vlastita sredstva te će se koristiti za redovnu djelatnost.

**IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

Zaduživanje na domaćem tržištu kapitala provedeno je uz suglasnost Vlade Republike Hrvatske kod kreditora Privredna banka d.d. sukladno potrebi osiguranja dodatnog izvora financiranja za pokriće rashoda predviđenih Financijskim planom za 2025. godinu u iznosu 113.493.318,00 EUR s rokom korištenja do 31.12.2025. godine. Rok otplate kredita je 8 godina uz poček od 2 godine, u jednakim polugodišnjim ratama uz fiksnu kamatnu stopu 1,98% godišnje.

**IZVJEŠTAJ O DANIM JAMSTVIMA I PLAĆANJIMA PO PROTESTIRANIM JAMSTVIMA**

Hrvatske vode u izvještajnom razdoblju nemaju dana ni protestirana jamstva.